നായ്ക്കളും പൂച്ചകളും ഇനി ഓണക്കോടി ഉടുക്കും കൊച്ചി: ഇത്തവണ ഓണത്തിന് മനുഷ്യര് മാത്രമല്ല, നായ്ക്കളും പൂച്ചകളുമുള്പ്പെടെയുള്ള വളര്ത്തുമൃഗങ്ങളും ഓണക്കോടി അണിയും. പനമ്ബിള്ളിനഗറിലെ ജസ്റ്റ് ഡോഗ്സ് എന്ന പെറ്റ് ഷോപ്പിലാണ് ആണ്വര്ഗത്തിലും പെണ്വര്ഗത്തിലുംപെട്ട വളര്ത്തുമൃഗങ്ങള്ക്ക് പ്രത്യേകം പ്രത്യേകം ഓണക്കോടികള് എത്തിയിരിക്കുന്നത്. കേരളത്തിന്റെ തനതു ശൈലിയിലുള്ള കസവുകരയിട്ട ഷര്ട്ടുകള് ആണ്മൃഗങ്ങള്ക്കും കസവിന്റെ ബോ ടൈ വച്ച ഉടുപ്പ് പെണ്മൃഗങ്ങള്ക്കുമുണ്ട്. ഇവയ്ക്കു പുറമെ ഡ്രസുകള്, ബന്ധനാസ്, ബോ ടൈകള് എന്നിവയുമുണ്ട്. 399 രൂപ മുതല് 2,299 രൂപ വരെയാണ് വില. കുട്ടികളുടെ ബ്രാന്ഡായ മിറാലി ക്ലോത്തിംഗുമായി സഹകരിച്ചാണ് പെറ്റ്സ് ഓണക്കോടി വിപണിയിലെത്തിച്ചിരിക്കുന്നത്.